Spis č.: A/2014/18531

Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1.

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 11 Košice			
	
Kontaktná osoba pre verejné obstarávanie: Ing. Jana Capuličová
Telefón: 055/6419 881
Pracovný kontakt pre vysvetlenie výzvy: jana.capulicova@kosice.sk

E -mail pre podanie ponuky: 2014.18531@kosice.sk 

2.	Názov predmetu zákazky:
„Topografia  sadania úrovne telesa uzatvorenej a zrekultivovanej skládky TKO Košice - Myslava“
Zákazka  je na:  poskytnutie služby 

3.	Stručný opis predmetu zákazky: 
Topografia sadania úrovne telesa uzatvorenej a zrekultivovanej skládky TKO Košice – Myslava a to:
-	vytvorenie geodetických pozorovacích bodov s trvalou stabilizáciou 
-	prvotné meranie  s viac násobným kontrolným meraním na vylúčenie chýb
-	polohopisné a výškopisné zameranie terénu skládky a zameranie úrovne sadania telesa (usadzovacie vlastnosti úrovne skládky) na preukázanie stability telesa a horného tesniaceho systému –  1  x ročne počas 5 rokov (od 2014 – 2018), pričom meranie v roku 2014 bude tzv. „nultý“ stav. 
-	zaslanie dokumentácie v tlačenej a elektronickej forme  a to vždy raz ročne v období rokov 2014 až 2018 najneskôr vždy ku 30.11. príslušného roka.  

Podrobnejší opis predmetu zákazky je uvedený v návrhu zmluvy o dielo – príloha č. 1.

4.	Predpokladaná hodnota zákazky (bez DPH): 13 600,00 €   na 5 rokov

5.	Základné zmluvné podmienky: 
-	Miesto poskytnutia služieb: Magistrát Mesta Košice, Trieda SNP 48/A, 040 11  Košice
-	Lehota na poskytnutie služieb:  september – október každoročne, počnúc rokom 2014 počas 5 rokov
-	Splatnosť faktúr: 30 dní od doručenia faktúry verejnému obstarávateľovi

6.	Lehota na predkladanie ponúk: do 19.08.2014, do 14:00 hod.

7.	Stanovenie ceny
Do ceny je potrebné zapracovať aj cenu za vytvorenie geodetických pozorovacích bodov s trvalou stabilizáciou, ktoré sa budú využívať počas 5 rokov (nesmú sa meniť). Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový

9.	Predkladanie dokladov a ponuky:
Ponuku je potrebné doplniť do tabuľky – príloha č. 2 - Ponuka uchádzača a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné :
V ponuke je potrebné predložiť doklady: 
1.	Doklad: Kópia oprávnenia na poskytovanie služieb (napríklad výpis z obchodného registra, výpis zo živnostenského registra a pod.).
Podmienka: Uchádzač musí preukázať, že má oprávnenie na poskytnutie služby pre požadovaný predmet zákazky.
2.	Doklad: a) Autorizačné osvedčenie vydané Komorou geodetov a kartografov pre osobu,    ktorá bude zodpovedať za požadované služby v zmysle zákona č. 215/1995 Z. z., 
b) Čestné vyhlásenie uchádzača, že počas celej doby poskytovania služieb bude mať k dispozícii  osobu s požadovaným oprávnením.
Podmienka: Uchádzač musí preukázať, že má zabezpečenú osobu/osoby s osobitnou odbornou spôsobilosťou ako autorizovaný geodet a kartograf  na overovanie vybraných geodetických činnosti uvedených v § 6 písm. d) až  j) zákona NR SR č. 215/1995 Z. z. v znení neskorších predpisov alebo ekvivalent. 

11.	Kritéria na hodnotenie ponúk sú: 
1. cena. 
Spôsob hodnotenia kritérií: Úspešným uchádzačom bude ten, kto bude mať najnižšiu prijateľnú celkovú cenu za celý predmet zákazky.
                                                        
12.	Prijatie ponuky:
Úspešný uchádzač bude vyzvaný na predloženie návrhu zmluvy, ktorá musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s výzvou alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom. 

13.	Verejný obstarávateľ môže pred podpisom zmluvy požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu. V prípade, že uchádzač bude mať k dispozícii autorizovaného geodeta a kartografa ako subdodávateľa, verejný obstarávateľ si vyhradzuje právo požiadať úspešného uchádzača pred podpisom zmluvy o dielo o predloženie zmluvy so subdodávateľom.

...................................................
									Ing. Pavol Lazúr
                                                                                                                 riaditeľ

Prílohy: 
1.	Návrh zmluvy o dielo
2.	Ponuka uchádzača